OpenLLM-France/wikimedia huggingface dataset:
# Last Christmas

"Last Christmas" (Iazko Gabonak), Wham! bikote pop britainiarraren abestia da, George Michaelek idatzia eta konpisatua, Epic Records-ek argitaratua 1984an. Pop doinua duen Gabon kanta bat da, gaia nagusiki hautsitako erlazio bat den arren.
Abestiak mundu osoko artista askoren bertsioak ezagutu ditu harrezkero.

## Erreferentziak

* ↑ (Ingelesez) «The Story of... 'Last Christmas' by Wham! - as told by Andrew Ridgeley» Smooth (Noiz kontsultatua: 2020-12-20).

## Kanpo estekak

* Datuak: Q1318118
* Multimedia: Last Christmas / Q1318118
# Lasswade

Lasswade, Eskoziako udalerri eta parrokia zibil bat da, Midlothian konderrian.

## Kanpo estekak

* Datuak: Q2020376
* Multimedia: Lasswade / Q2020376
# Lassur

Lassur (frantsesez eta ofizialki: Lassur) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 62 biztanle zituen.

## Demografia
### Biztanleria

2007an Lassur udalerrian erroldatutako biztanleak 70 ziren. Familiak 32 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 63 etxebizitza zeuden, 36 familiaren etxebizitza nagusia ziren, 24 bigarren erresidentzia ziren eta 3 hutsik zeuden. 59 etxeak ziren eta 4 apartamentuak ziren. 36 etxebizitza nagusietatik 30 bere jabearen bizilekua ziren, 5 alokairuan okupaturik zeuden eta 1 doan lagata zegoen; 6 etxek hitu gela zituzten, 19 etxek lau zituzten eta 11 etxek bost zituzten. 23 etxek euren parking plaza propioa zuten azpian. 15 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Lassur udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 4 |
| 0 | 90-94 | 4 |
| 0 | 85-89 | 0 |
| 0 | 80-84 | 0 |
| 4 | 75-79 | 8 |
| 8 | 70-74 | 0 |
| 4 | 65-69 | 4 |
| 0 | 60-64 | 0 |
| 0 | 55-59 | 0 |
| 4 | 50-54 | 0 |
| 0 | 45-49 | 4 |
| 0 | 40-44 | 0 |
| 4 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 4 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 45 ziren, horien artean 28 aktiboak ziren eta 17 inaktiboak ziren. 28 pertsona aktiboetatik 26 lanean zeuden (12 gizon eta 14 emakume) eta 2 langabezian zeuden (2 gizon). 17 pertsona inaktiboetatik 11 erretiraturik zeuden, 3 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2000. urtean Lassur udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1142263
* Multimedia: Lassur / Q1142263
# Last Action Hero

Last Action Hero (euskaraz Azken Ekintza Heroia) 1993ko John McTiernan estatubatuar zinema zuzendariak zuzendutako fantasiazko ekintza komedia filma bat da. Arnold Schwarzenegger, F. Murray Abraham, Charles Dance, Tom Noonan, Austin O'Brien, Art Carney, Robert Prosky, Anthony Quinn eta Bridgette Wilson aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Danny Madigan (Austin O'Brien) mutiko ameslaria ekintza zinemako heroi nagusiena den Jack Slater (Arnold Schwarzenegger) aktorearen mireslea da. Haren azken filma estrenatzean, zinemako langile zaharrak (Robert Prosky) mutiko zinemazaleari filma hori ikusteko sarrera oparituko dio. Ahalmen magikoak dituen sarrera hori esker, Danny gaztea pantailan sartu eta Jacken abentura ziraragarriak bizi ahalko ditu.

## Aktoreak

* Arnold Schwarzenegger: Jack Slater / bere burua antzeztuz
* Austin O'Brien: Danny Madigan
* Charles Dance: Benedict, Vivaldiren morroia
* Robert Prosky: Nick
* Tom Noonan: Urratzailea / bere burua antzeztuz
* Frank McRae: Dekker tenientea
* Anthony Quinn: Tony Vivaldi
* Bridgette Wilson: Whitney Slater eta Meredith Caprice
* F. Murray Abraham: John Practice, Jacken laguna, gerora harekiko traidorea dela agertuko da
* Mercedes Ruehl: Irene Madigan
* Art Carney: Frank Slater
* Professor Toru Tanaka: asiar gizon gogorra
* Ryan Todd: Andrew Slater

## Kameoak

* Honako pertsona hauek agerpen laburrak ditute: Franco Columbu, Tina Turner, Sharon Stone, Robert Patrick, Mike Muscat, Sylvester Stallone, Angie Everhart, Maria Shriver, Little Richard, Leeza Gibbons, James Belushi, Damon Wayans, Chevy Chase, Timothy Dalton, Jean-Claude Van Damme, MC Hammer, Wilson Phillips, Ian McKellen eta Danny DeVito (ahotsa).

## Soinu banda

Last Action Hero: Music From The Original Motion Picture
Abestien zerrenda
* "Big Gun" - (AC/DC) – 4:24
* "What the Hell Have I" - (Alice in Chains) – 3:58
* "Angry Again" - (Megadeth) – 3:47
* "Real World" - (Queensrÿche) – 4:21
* "Two Steps Behind" - (Def Leppard) – 4:19
* "Poison My Eyes" - (Anthrax) – 7:04
* "Dream On" - (Aerosmith) – 5:42
* "A Little Bitter" - (Alice in Chains) – 3:53
* "Cock the Hammer" - (Cypress Hill) – 4:11
* "Swim" - (Fishbone) – 4:13
* "Last Action Hero" - (Tesla) – 5:44
* "Jack and the Ripper" - (Michael Kamen & Buckethead) – 3:43

## Kanpo estekak

* Last Action Hero filmaren IMDBko fitxa irakurgai (Ingelesez)
* Datuak: Q858840
# Koliforme

Koliformeek espezie desberdinetako bakterio-multzoa osatzen dute, antzeko ezaugarri biokimiko eta ekologikoak dituztenak. Multzo honek ez du kategoria taxonomikorik, baina bai baliagarritasun praktiko handia, oso erabiliak baitira ur eta janarien analisi mikrobiologikoetan.
Koliformeak kutsadura fekalaren adierazleak dira. Giza zein animalien hestean bizi direnez, bere agerpenak analizatutako ur edo janari batean kutsadura fekala adierazten du. Kutsadura fekalak, berez, ez du gaixotasun larririk sortzen, baina bakterio patogeno batzuen balizko agerpena (Salmonella, Shigella, Vibrio...) adieraz dezake. Gogoratu behar da gorozki-aho bidetik kutsatzen direla kolera, disenteria edo sukar tifoidea bezalako gaixotasunak. Hondar fekalek, beraz, arrisku horren berri ematen dute laginetan agertzen direnean.
Edateko uren analisietan mikrobiologoek ez dute bakterio patogenoak bilatzen, koliforme bezalako adierazleak baizik, praktikoagoa baita: koliformerik ez bada uretan azaltzen ez dago patogenorik ere, eta ura segurua da edateko. Koliformeak bilatzeko prozedurak ur edo janarietan estandarizatu dira munduko laborategi gehienetan: hazkuntza-inguru solidoak erabil daitezke (EMB, TTC, Mc Conkey agarra...) edo likidoak (EC hazkuntza-likidoa, laktosadun purpura hazkuntza-likidoa...). Ur analisietan lagina iragazi ohi da, eta mintz-iragazkia hazkuntza-inguru solido batera pasatu ohi da gero.
Lau genero sailkatzen dira koliforme taldean: Escherichia, Citrobacter, Enterobacter eta Klebsiella. Koliforme guztiak bakterio Gram negatiboak dira, hestean bizi direnak, oxidasa negatiboak eta laktosa hartzitzen dutenak 37 °C-tan eta 48 ordutan, gasa sortuz.

## Kanpo estekak

* Datuak: Q902010
* Multimedia: Coliform bacteria / Q902010
# Kolinahr

Kolinahr (ko-li-naar ahoskatua) emozien arrasto guztiak ezabatzeko erabiltzen den vulkaniar errituala da. Hala, burua emozioetatik aske mantentzea ahalbidetzen duen diziplinari ere baderitzo. Haurtzaroan Kahs-wanerako entrenamendu zorrotz baten ondoren, vulkaniar heldu bat logika hutserako bere azken bidaia egiteko prest dago. Honen iraupena 2 eta 6 urte artekoa (edo gehiago) izan daiteke.
T'Klass izan zen lehen maisuetako bat, Surak ere ezaguna den arren. Momifikatutako bere hondakinak T'Karath Santutegiko katakunbetan daude, horien kokapen zehatza adierazten ez den arren.
Spock jaunak bere kolinahr prozesu errituala 2269 aldean Izarretako Flotatik erretiratu zenean hasi zuen. 2273an Spockek kolinahrraren erritual guztiak bete zituen azkena izan ezik, eta betetzeari uko egin zion espaziotik seinale telepatiko bat jaso ondoren (benetan V'Ger delakotik zetorrena eta emozio indartsuak sentiarazten zizkiona).
Tuvokek Pon farra jasan zuen bere erritualaren seigarren urtean, hau behar baino lehenago utziz, eta, adostasun baten ondoren, bere emaztea izango zenarekin ezkonduz.
Tuvok eta T'Pelen alaba zen Asil kolinharrera iritsi zenean, bere aitaren laguna zen Kathryn Janeway aurrean zegoen.

## Kanpo estekak

* Datuak: Q3752840
# Kolinovce

Kolinovce Eslovakiako udalerri bat da, Spišská Nová Vesko barrutian kokatuta. 4,68 km²ko azalera du eta 571 biztanle 2017ko datuen arabera.

## Historia

Idatzizko lehen aipamena 1312. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1046503
* Multimedia: Kolinovce / Q1046503
# Koliko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Kolikoa (antzinako grezieraz: κολικός, kolonari dagokiona) min mota bat da, bere ezaugarririk ezagunena mina sabelean eta abdomenean izatea da. Minaren intentsitatea denboraren araberakoa da, oso larritik, min zapaltzaile bat, gero desagerrarazteraino eta azkenik berriro ere intentsitatea handitzeko. Mugimendu peristaltikoen handiagotzeen ondorioz, batzuetan bortitzegiak, gertatzen dira.

## Etiologia

Erraietako gihar leunen uzkurdura bortitzen ondorioz gertatzen da, eta batzuetan, oztopo partzial edo oso baten existentzia erakusten du erraietako trantsito normalean. Hestearen infekzioak koliko bat eragin dezake giharren estimuluen ondorioz.

## Ezaugarri klinikoak

Min hauek tentsioa, estresa eta suminkortasuna eragin ditzakete. Gainera goragaleak, okak edo beherakoa ere sor ditzake.

## Koliko motak

Koliko ohikoenetan hauexek daude:
* Behazun-kolikoa
* Koliko nefritikoa
* Haur-kolikoa

## Tratamendua

Hainbat sendagai daude espasmo hauei aurka egiteko; adibidez: parabina edota atropina. Hauek mindutako eremuetara nerbio bulkadak helaraztea eragozten dute.

## Erreferentziak

* ↑ Euskalterm: [Gaixotasunak Hiztegia] [2015]

## Kanpo estekak

* Datuak: Q13522706
* Multimedia: Colic / Q13522706
# Kolinda Grabar-Kitarović

Kolinda Grabar-Kitarović (Rijeka, Kroazia, 1968ko apirilaren 29a) politikari eta diplomatiko kroaziarra da. Kroazia independenteko 4. presidentea izan zen 2015etik 2020ra, kargu hori hartu izan duen lehenbiziko emakumezkoa, eta kargu horretara iritsitako gazteena, 46 urterekin.
Presidente izan aurretik, Grabar-Kitarović ministro izan zen bi alditan Ivo Sanaderren gobernuetan, Europako auzietarakoa eta Atzerri ministroa. NATO erakundean ere karguak eduki zituen Anders Fogh Rasmussen eta Jens Stoltenberg zirelarik idazkari nagusi 2011 eta 2014 artean.
Kroaziako Batasun Demokratikoa alderdi kontserbadorekoa zen Grabar-Kitarović, eta alderdi horren izenean aurkeztu zen lehendakaritzako hauteskundeetara, baina behin irabazita, Konstituzioak eskatzen duen bezala, utzi egin du alderdiko partaidetza. Hauteskunde presidentzialeko lehen itzulian, 2014ko urtarrilean, ez zen faboritoa, baina sorpresa izan zen 2. lekuan geratzea. 2. itzulia 2015eko urtarrilean izan zen, eta Ivo Josipović ordura arteko presidenteari irabazi zion oso tarte txikiarekin (%1.48ko aldea bakarrik).

## Erreferentziak

* Datuak: Q3176299
* Multimedia: Kolinda Grabar-Kitarović / Q3176299
# Kolimatzaile

Kolimatzailea partikula edo uhin izpiak estutzen dituen gailua da. Izpi meheagoak lor daitezke bai izpien mugimendu-norabidea lerrokatuz (adibidez kolimatutako argia edo izpi paraleloak), bai izpien zeharkako sekzioa txikiagotuz (adibidez izpi-mugagailua).

## Kanpo estekak

* Datuak: Q1164658
* Multimedia: Collimators / Q1164658
# Kolina

Kolina konposatu basikoa da, B bitaminaren taldekoa. Likido lodia da, alkalinoa, uretan eta alkoholetan oso disolbagarria.
Animalietan izaten da, behazunean, gihar-zuntzetan eta beste zenbait ehunetan; fosfolipido mota batzuen eta azetilkolinaren osagaietako bat da.
Kolinaren funtzio nagusia prozesu metaboliko batzuetan beharrezkoa den metiloa gorputzera eramatea eta gantza gibeletik gorputzeko beste atal batzuetara eramatea dira.
Bitamina gisa sailkatu ohi da (B bitaminaren barruan), gorputzak sintetizatu egiten baitu. Kolinarik ezak organismoan arazoak sortzen ditu: ez haztea, odoljarioak giltzurrunetan eta gantza gibelean pilatzea, besteak beste. Erabilera terapeutiko ugari ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q193166
* Multimedia: Choline / Q193166
# Kolimako autobidea

Kolimako autopista (errusieraz: Федеральная автомобильная дорога «Колыма», "autoentzako Kolyma autopista federala"), Hezurrren errepidea ezizenaz ere oso ezaguna, M56 kodearekin adierazten da, eta Errusiako lurrik sortaldekoenak zeharkatzen ditu. Magadan eta Yakutsk hiriak lotzen ditu, eta 2.032 kilometro luze da.
Estalinismoaren garaiko Sobietar Batasunean eraiki zen, eta hura eraikitzeko lanetan aunitz jende hil zen.

## Iruditegia

* Kolimako autopista
* Errepidea eraikitzen

## Kanpo estekak

* Errepide honetan zehar egindako bidaia baten deskribapena (Ingelesez)
* Datuak: Q1142859
* Multimedia: R504 Kolyma Federal Highway (Russia) / Q1142859
# Lagun Onak

Lagun Onak izenak elkarte bat baino gehiago adierazten du:
* Lagun Onak Kirol Kluba: Azpeitiko kirol kluba, futbol, txirrindularitza eta mendi sailak dituena.
* Lagun Onak (abesbatza): Buenos Airesko abesbatza, bertako euskal komunitatearen baitan sortua.
# Lagréou karrika

Lagréou karrika (frantsesez: Rue Lagréou) Baiona hiriko kalea da, Baiona Handian dagoena.
Espainiako eta Plachotte karriken artean dago. Gosse karrika zeharkatzen du.

## Erreferentziak

* ↑ Ducéré, Édouard. (1887-1889). Histoire topographique et anecdotique des rues de Bayonne, tome 1. Baiona ISBN 2910869113..

## Kanpo estekak

* Datuak: Q3448726
# Lagun Aro

Lagun Aro, BGAE Borondatezko Gizarte Aurreikuspenerako Erakundea da, MONDRAGON Korporazioko kidea. Kooperatibetako mutualistei osasun zerbitzu osagarriak eskaintzen dizkie, eta Arrasateko kooperatibek krisialdian enplegua mantentzeko baliatu duten tresna gakoa da.
Lagun Aro Aseguruak, berriz, Bilbon egoitza duen euskal aseguru-etxea da. Lagun Aro bizitza, osasuna eta beste aseguruak saltzen dituen enpresa da, batez ere, Hego Euskal Herrian eta Espainian lan egiten duena.
MONDRAGON Korporazioa taldeko aseguru-etxea da.

## Kanpo estekak

* Lagun Aro Aseguruak webgune ofiziala
* Lagun Aro, BGAE webgune ofiziala
* Datuak: Q3216217
# Lagueruela

Lagueruela Teruelgo udalerria da, Jiloca eskualdean dagoena.
2009ko urtarrilaren 1eko erroldaren arabera 66 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1651549
* Multimedia: Lagueruela / Q1651549
# Lagumot Harris

Lagumot Gagiemem Nimidere Harris (Nauru, 1938ko abenduaren 23a – Melbourne, 1999ko irailaren 8a) nairusr politikaria izan zen. Nauruko presidentea izan zen 1978an eta 1995etik 1996ra.
1978ko apirilaren 19tik maiatzaren 15era izan zen lehen aldiz presidente. Agintaldiaren laburtasuna hurrengo urteetako presidente-aldaketen maiztasunaren aurrerapen bat izan zen.
Bigarren agintaldia ia hogei urte geroago izan zuen. 1995eko azaroaren 22an aukeratu zuten, eta 1996ko azaroaren 11n ordezkatu ninduten.
Ondoren, Ruben Kun-en gobernuan Finantza ministro izan zen 199uko azarotik 1997ko otsailera bitartean.
# Lal Bal Pal

Lal Bal Pal triunbiratoak, horrela ezagutzen zituen herriak, garrantzi handia izan zuen indiarren artean bertako nazionalismoa garatzeko prozesuan. Partaideak hauek ziren: Bal Gangadhar Tilak, Bipin Chandra Pal eta Lala Lajpat Rai. Taldearen izena haien izenen eta abizenen konposizio bat da. Hirurek XX mendearen hasieran, 1906tik 1918ra, Indiako independentzia mugimenduaren diskurtso politikoa aldatu zuten.

## Garaia

XIX.mendeko azken urteetan sentiberatasun erradikala sortu zen indiar intelektual batzuen artean. Posizio hau 1905ean India osoko eszena nazionalan zabaldu zen Swadeshi mugimenduarekin; hitz hori normalean "autokonfiantza" edo "autosufizientzia" gisa itzultzen da.

## Historia

Lal Bal Pal triunbiratoak Swadeshi mugimenduaren alde egin zuen, hau da, inportatutako objektuen boikota eta Indiako produktuen erabileraren aldeko kanpaina.
Lal Bal Pal triunbiratoak baita ere 1905tik aurrera Bengalako Partizioaren aurka egin zuen. Herrialde osoko indiarrak mobilizatu zituen, eta Bengalan hasi ziren britainiar ondasunen aurkako manifestazioak, grebak eta boikotak laster beste eskualdeetara zabaldu ziren, Britainiar Rajaren aurkako protesta zabalago batean.
Mugimendu abertzalea pixkanaka ahultzen joan zen, bereziki bere buruzagi nagusi Bal Gangadhar Tilak atxilotu zutenean eta Bipin Chandra Pal eta Aurobindo Ghosh politika aktibotik erretiratu zirenean. Lala Lajpat Raik, bestetik, zauriak jasan zituen James A. Scott poliziako superintendenteak bere agindupean zeuden poliziei Rai zegoen jende talde bati erasotzeko agindua eman ondoren. Rai 1928ko azaroaren 17an hil zen, bihotzekoak jota.

## Erreferentziak

* ↑ Erez Manela: The Wilsonian moment: self-determination and the international origins of anticolonial nationalism, Published by Oxford University Press US, 2007, ISBN 0-19-517615-4, ISBN 978-0-19-517615-5
* ↑ https://books.google.es/books?id=vAywDwAAQBAJ&pg=PT117&lpg=PT117&dq=que+fue+el+Lal+Bal+Pal&source=bl&ots=lu0wDKDqPh&sig=ACfU3U1OsMcUdHTZyihrQorH8bUsbxCTDg&hl=eu&sa=X&ved=2ahUKEwjGxpLt_J31AhUSzhoKHTT6DSYQ6AF6BAgREAM#v=onepage&q=que%20fue%20el%20Lal%20Bal%20Pal&f=false
* ↑ Rai, Raghunath (2006). History For Class 12: Cbse. India. VK Publications. p. 187. ISBN 978-81-87139-69-0.

## Kanpo estekak

* (Ingelesez):Bideoa Youtuben.
* Datuak: Q3595350
# Lakuntzako geralekua

Lakuntza Euskal Herriko Nafarroa Garaiko tren geraleku bat da, Lakuntza udalerrian kokatuta dagoena.
Geralekua 1865ko ekainaren 22an ireki zen eta 2010eko urtarrilaren 1an itxia.

## Egoera

Geralekua honako burdinbide hauen ibilbidearen zati da:
* Zaragoza — Altsasu: 218,949 kilometro-puntua

## Sarbideak

* Extazio bidea, 13

## Historia

Geltokia 1865eko ekainaren 22an ireki zen, Aragoi eta Nafarroa lotu nahi zituen trenbidearen Irurztun-Altsasu zatia ireki zuenean, Zaragozatik Iruñerako Burdinbide Konpainia delakoak, Zaragoza-Altsasu burdinbidea. Azken horrek Zaragozatik Bartzelonarako Burdinbide Konpainia bat egin zuen, eta ondorioz, Zaragozatik Iruñea eta Bartzelonarako Burdinbide Konpainia sortu zen.
1878ko apirilaren 1ean, bere egoera ekonomiko txarrak Norteko Konpainiarekin bat egitera behartu zuen, Altsasutik haratagoko trenbideen jabea zena eta burdinbidea Gasteiz, Donostia, Bilbo edo Burgosekin lotuz.
1941ean, Espainiako trenbidearen nazionalizazioak Norteko Konpainia sortu berrian integratzea ekarri zuen, RENFE enpresa publikoa sortu zen.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.
Geralekuan zerbitzua ematen zuten distantzia ertaineko zerbitzuak 2010eko urtarrilaren 1etik aurrera utzi zioten geralekuari; beraz, estazioa itxita dago teknikoki, nahiz eta sarekoa izan.

## Geralekua

Geralekua hirigunearen iparraldean dago, Arakil ibaia gurutzatu ondoren. Bide bakarra eta nasa bakarra ditu, hegoaldean. Bertara iristeko Lakuntza eta Done Salbatore baseliza lotzen dituen bide bat hartu behar da.

## Zerbitzuak

Ez dago zerbitzuak geralekuan.

## Etorkizuna

Ez dago etorkizuneko planik geraleku hau oraingoz barne hartzen duenik.

## Erreferentziak

* ↑ EuroFerroviarios. «Lakuntza (geralekua)» www.euroferroviarios.net (Noiz kontsultatua: 2020-06-13).
* ↑ «Zaragozatik Iruñera eta Altsasura» web.archive.org 2011-01-15 (Noiz kontsultatua: 2020-06-13).
* ↑ Herri Lanen Memoria 1884
* ↑ Iberiar Penintsulako Iparraldeko burdinbideak

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q96311972
| | Etxarri Aranatz | Lakuntza | Uharte Arakil | |
| Altsasu | | | | Zaragoza–Delicias |
# Lakšárska Nová Ves

Lakšárska Nová Ves Eslovakiako udalerri bat da, Senicako barrutian kokatuta. 36,93 km²ko azalera du eta 1092 biztanle 2017ko datuen arabera.

## Historia

Idatzizko lehen aipamena 1296. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q538865
* Multimedia: Lakšárska Nová Ves / Q538865
# Lakuko Anderea

Lakuko Anderea, Bretainiako materia edota Arturiar zikloan agertzen diren eta elkarren artean lotura duten hainbat pertsonaiek jasotzen duten izena da. Ziur aski jatorri paganoa du, zehazkiago, zelta mitologiakoa.
Merlin aztiarekin eta Exkalibur ezpatarekin lotu ohi da, hain zuzen ere, bera izan zen Artur erregeari Exkalibur ezpata eman ziona, bai eta hura hiltzorian zela Exkalibur ezpata lakuaren uretara jaurti eta Andereak urpetik bere besoa ateraz ezpata jaso eta berriz ere urpera iztularazten duena.

## Kanpo estekak

* Datuak: Q854036
* Multimedia: Lady of the Lake / Q854036
# Lal Bahadur Shastri

Lal Bahadur Shastri (Mughalsarai, 1904ko urriaren 2a -Taxkent, 1966ko urtarrilaren 11) indiar politikaria izan zen. Indiako lehen ministroa izan zen 1964tik hil zen arte.
1920ko hamarkadan Indiako independentziaren aldeko mugimenduarekin bat egin zuen, Gandhiren eraginez eta kargu garrantzitsuak izan zituen Indiako Kongresu Nazionalan. Indiako independentziaren ondoren, Jawaharlal Nehruren gobernuetako ministro izan zen.
Nehru hil ondoren aukeratu zuten lehen ministro. Iraultza Zuriaren arduraduna izan zen (Esnearen ekoizpena eta hornidura handitzea). Baita Iraultza Berdearena ere, zerealen ekoizpenaren hazkundearekin.
Herrialdea zuzendu zuen 1965eko India-Pakistan Gerran. Gerra 1966ko urtarrilaren 19ko Taxkenteko Akordioarekin amaitu zen, eta Shastri sinatu eta hurrengo egunean hil zen.
* Datuak: Q244689
* Multimedia: Lal Bahadur Shastri / Q244689